
Cuelyn Wever-Croes 


PROME MINISTER 


Diahuebs atardi a tuma luga entregamento di 
yabi di Warda di Polis Playa. E edificio a wordo 
remodela y adapta specialmente pa Cuerpo 
Policial. Premier Evelyn Wever - Croes ta felicita 


Cuerpo Policial cu esaki y ta gradici Minister di 
Husticia Rocco Tjon cu a cumpli y haci esaki 
posibel. 


Prome Minister Wever - Croes tabata presente 
cu Minister Tjon na ocasion di entrega di e yabi 
di Warda di Polis Oranjestad. Na e inauguracion 
por a mira con bunita e luga a keda y ta spera di 
curason cu tur agente policial y tur esnan cu ta 
labora eynan por sinti mas satisfaccion den nan 
trabou awo cu e ambiente ta asina positivo. 


“Mi ta gradici tur esnan cu a haci esaki posibel 
incluyendo e desaroyadornan cu a realisa e 
proyecto den un tempo cortico, y Minister Tjon 
cu a asumi e reto y cumpli cu esaki cual ta hopi 
importante. Cuerpo policial a pasa varios afia den 
un edificio cu no tabata adecua y aworaki nan a 
haya un edificio cu nan merece', Promer Minister 
Wever - Croes a expresa. 


Por ultimo, Prome Minister a remarca cu e ta 
importante pa un y tur realisa e sacrificionan 
grandi cu ta haciendo pa purba acomoda tur 
trahado cu ta traha pa gobierno reconociendo 
cu bienestar di e trahado ta cuminsa na pia di 
trabou. 


> aÑ 


Diahuebs 20 April 2023 


POTRETNAN: 
PROME MINISTER 
TA FELICITA CUERPO 
POLICIAL 
CU EDIFICIO REMODELA 


NA PLAYA 

! 
| A DUNA INFORMACION DI E VISION DI INNOVACION 
DI GOBIERNO NA E COMISION DI PARLAMENTO 


“e-Government ta e proyecto pa digitalisa eprocesonan di Gobierno pa 
asina e ciudadano no mester bay diferente caminda pa haya 
documentonan mos y lo facilita esaki via computer of na un bali so haya 
tur loke cu tin mester. Cu esaki, procesonan den gobierno lo bira mas 
eficiente y transparente pa duna miho servicio na nos comunidad. 
Nos ta aprecia cu Parlamento tin hopi interes den e topico aki”. 


MN Minister 


Evel yn Wover-Groes 


PROYECTO DI PORT CITY 


Proyecto di Port City lo tin un impacto 
positivo riba economia di pais Aruba. 
E meta di Gobierno di Aruba ta pa crea 
progreso y bienestar general pa nos 
pais y pa logra esaki nos mester 
desaroya nos economia. 


Prome Minister 


Evel lyn Wever- Croes 

MINISTER MADURO TABATA PRESENTE NA E BUSINESS 


EVENT DI ARUBA PORTS AUTHORITY NV PA CERA CONOCI 
CU DETAYENAN DI PORT CITY ARUBA 


Minister Maduro di Finansa y Cultura tabata presente na e 
Business Event di Aruba Ports Authority APA pa asina haya 
sa mas di e dos proyectonan cu APA ta preparando cual ta e 
desaroyo urbano di Port City Aruba na Oranjestad y e zona 
logistico na Barcadera. Esakinan ta dos proyecto cu sigur lo 
duna un empuhe na economia di Aruba. Port City Aruba lo yuda 
mehora e producto turistico, specialmente e turismo crucero. 


E proyecto lo crea un experiencia nobo pa nos bishitantenan 
y nos localnan. 


Minister Maduro ta felicita Minister di Turismo, Dangui Oduber, 
e team di APA, Departamento Economico y tur persona y 
instancia cu ta duna un aporte pa realisa e bunita proyectonan 
aki na bienestar di nos Pais. 

Comision Celebracion Dianan Nacional ta informa: 


TAYER DI FLI EXITOSO CU HOPI INFORMACION BALIOSO 


Diaranson atardi Comision Celebracion Dianan Nacional, 
Ministerio di Cultura y Biblioteca Nacional a organisa un 
tayer pa muchanan sifa traha fli. E meta di e tayer ta pa 
motiva nos muchanan pa sigui cu e bunita tradicion di 
hisamento di fli cu Ministerio di Cultura kier sigui apoya. 


E tayer tabata bon atendi cu 55 hoben cu a haya un 
demostracion con nan por traha nan propio fli. E tayer a 
wordo duna pa sr. Julio Werleman kende tin mas di 50 aňa 
trahando fli. 


Hunto cu su asistente sra. Jarianne Dijkhoff, nan a percura 
pa presenta e tayer y duna e muchanan tur informacion 
con ta traha fli. 


Entrante diabierna 21 april tur flicu a wordo traha lo ta den un 
exposion na Biblioteca Nacional na George Madurostraat, 


durante orario di servicio publico. E exposicion aki lo keda 
te cu diamars 25 di april. Despues di e fecha aki muchanan 
ta haya nan fli pa subi riba Dia di Rey. 


Un gradicimento special ta bay na sra. Astrid Britten 
directora di Biblioteca Nacional Aruba, como tambe 
empleado di biblioteca sra. Glenda Zavala pa coordina e 
tayer. 


Danki na sr. Julio Werleman, tambe su asistente, cu a siňa 
e muchanan con ta traha fli y tambe a conta e muchanan 
un poco di e tradicion di hisamento di fli. 


Na final di e tayer Minister di Cultura sra. Xiomara Maduro 
hunto cu directora di Biblioteca Nacional sra. Astrid Britten 
a haci entrega di certificado na tur muchanan cu a participa. 

POTRETNAN 
TAYER DI FLIE 

Fundacion Kapel di Bethania (FKB) hunto cu Pastoral Hubenil 
Aruba (PHA) ta ofrece un evento pa henter famia den e bario 
di Noord. Pueblo di Aruba ta invita pa bin celebra Dia di Rey 
na “Klooster Imeldahof', cuminsando for di 10'or di mainta pa 
4:30 di atardi. 


Esaki lo ta un evento cu weganan 
tradicional, recreativo y educativo [| 
pa grandi y chikito, lo tin 
entretenimento, cos di come y bebe 
pa pasa un dushi dia den ambiente | 
familiar. : 


Pa participa na e weganan ta r 
ofrece publico un carchi di actividad [ES s 
pa solamente Afl. 10,- cu cual por 
participa na e diferente station di 
entre otro weganan popular den 
grupo y individual. 


E fondo recauda cu e carchi aki lo ta |“ 
pa e hobennan di Pastoral Hubenil [3 
Aruba (PHA) cu ta den preparacion f 
pa bay representa Aruba na Portugal f 
durante e Hornada Mundial Hubenil 
2023 (World Youth Day). 


Cu e carchi di actividad aki na final 
di atardi lo por gana premionan atractivo pa henter famia. Danki 
na nos bon comerciantenan cu a sa di sostene nos hobennan. 


Tambe lo por disfruta di contamento di storia y poppenkast 
door di seňor Richard Dabian. Un obra theatral di e storia di 
“Compa Nanzy" duna pa seňora Lila Richardson. Presentacion 
di diferente grupo di scol di musica manera scol di harpa y 
scolnan di baile. 

"KLOOSTER IMELDA HOT" 


Muchanan hunto cu nan mayornan por pasa den e area di 
workshop duna door di hoben artista Alyssa Singh y asina traha 
hunto un bunita obra pa hiba cas. Tambe lo por saca un bunita 
protet familiar como recuerdo di e dia na nos “Photobooth”. 
Hunga na diferente weganan rond, y sin lubida di tira un bista 
na nos gran vlooienmarkt. 


Naturalmente e dia aki lo por pasa 
bishita Kapel di Bethania, cu ta un 
~ | kapel original y unico na Aruba. Haya 
MW mas informacion di e souernan cu 
„| a biba den e Klooster y tur kico nan 
4 a hasi pa e Parokia di Noord, den 
e exposicion “Historia di Parokia di 
Noord'. 


Mester anuncia cu e edificio 
A monumental aki ta celebrando su 65 
aniversario di existencia y 65 aña di 
bendicionamento di Kapel di Bethania. 


E actividad aki na “Klooster Imeldahof” 
ta enfoka riba e experiencia di 
participacion y no riba competencia. 
Pesey mese entrada ta completamente 
gratis. 


FKB y PHA ta gradisi comerciantenan 
di Aruba cu a copera, Comision Dianan Nacional, IBISA, 
nos Minister di Cultura sra. Xiomara Maduro y tambe tur 
voluntarionan pa nan cooperacion, sosten y ayudo pa por 
realisa e evento aki. 


Pueblo di Aruba, yega Noord y haya sa mas di nos historia y 
contribui cu nos hobenan di PHA pa nan logra nan meta pa 
Hornada Mundial Hubenil 2023. 

Aruba ta den pleno preparacion pa Weganan Interinsular 2023 cu ta 
tumando luga despues di shete aña na nos dushi isla. E campeonato 
tan anhela entre e scolnan di Aruba, Boneiro y Curacao ta tuma luga e 
weekend aki. 


Aruba ta competiendo cu dos scol den e deporte volleyball di mucha 
homber den Weganan Interinsular 2023. Un di e scolnan basico ta Maria 


School. DIA 21 DI APRIL: 


E hungadonan cu ta forma parti di ekipo di Maria School ta: Christopher 
Angela, Elijah Blijden, Ebrion Dirksz, Sherdion Dirksz, Jaden Flanegin, ws - RU] 

Davion Franken, Djorick van der Linden, Jaden Maduro, Guivan Monart APERTURA DIA 21 DI APRIL: 
y Rijair Thompson. 


Entrenado di e ekipo di volleyball, Sra. Tamara Malmberg - Hamlet y | 
coach asistente, Sr. Franklin Adames. DIA 22 DI APRIL: 


Minister Endy Croes ta invita comunidad di Aruba pa bin apoya y duna 
sosten na e hobennan cu ta competi pa logra conkista e titulo maximo 
den Weganan Interinsular 2023. Cu deseo, disciplina, dedicacion y 
determinacion boso ta logra. Hopi exito! 

SCOL BASICO SAGRADO CURASON TA UN DIE 
EKIPONAN CU TA REPRESENTANDO ARUBA DEN 
WEGANAN INTERINSULAR 2023 


Gran apertura diabierna 21 di april na 


Cruyff Court Denzel Dumfries, Parke Curason Jaburibari. 


Despues di shete aňa Weganan Interinsular entre scolnan di 
Aruba, Boneiro y Curagao ta tumando luga bek. Clausura di 
Weganan Interinsular 2023 ta tuma luga na Aruba e weekend 


aki, dia 21 y 22 di april. DIA 21 DI APRIL: 


Ministerio di Deporte hunto cu IBISA ta encarga pa e evento APERTURA DIA 21 DI APRIL: 


aki y lo prepara un show bunita pa e pueblo di Aruba y pa 
nos bishitantenan di Curacao y Boneiro cu lo ta presente pa e 
clausura di Weganan Interinsular 2023. DIA 22 DI APRIL: 
Aruba tin dos ekipo di volleyball di mucha homber cu ta competi 
den Weganan Interinsular 2023. 


Un di e ekiponan ta scol Colegio Sagrado 
Curason. Cera conoci cu e hungadonan; 
Naivmar Angela, Cyler Arends, Zayden 
Arends, Roma Bisslik, Dilan Herazo, 
Naeson Franco, Javan de Kort, Lucas 
Kelly, Brandon de Lega y Haguen Orman. 


Entrenado di Volleyball, Sr. Elmerlindo 
Robles de Medina y coach asistente 
di volleyball, Sr. Gregory de la Cruz. 
Acompañante di delegacion di Aruba: Sr. 
Frederick Kelly y Sr. Carlos Orman 


Minister Endy Croes ta invita comunidad 
di Aruba pa bin apoya y duna sosten na 
e hobennan cu ta competi den Weganan 
Interinsular 2023. Cu boso deseo, 
disciplina, dedicacion y determinacion 
boso ta logra. Hopi exito! 


ELMERLINDO ROBLES DE MEDINA 

Union ta importante pa cualkier sociedad pasobra 
e ta e base di forsa, poder, guia, curashi y 
desaroyo. Union ta provee un fuente constante di 
motivacion positivo y e ta e vinculo pa logronan 
grandi. Esey ta loke Aruba a demostra, den union 
y cu positivismo a logra recuperacion despues di 
varios crisis tras di otro. 


2023. ANA DI UNION Y POSITIVISMO! 


